7.   תביעת גירושין
בבית-הדין הרבני האזורי

ב_________                                                                                                  תיק מס'_________
בעניין:

____________ ת"ז ___________



על-ידי בא-כוחה עורך-דין __________



מרח' _________  עיר  __________




טל' _________  פקס'  __________
("המבקשת")




נ ג ד




____________ ת"ז ___________



על-ידי בא-כוחו עורך-דין __________



מרח' _________  עיר __________




טל' _________  פקס' __________

("המשיב")

מהות התביעה: גירושין.

פרשת התביעה
1.
הצדדים נישאו זל"ז ביום _________ בעיר.

2.
מנישואין אלה נולדו לצדדים שני ילדים כדלקמן:


א.
_________ יליד __________ (בגיר);


ב.
_________ ילידת _________ (קטינה).

3.
מזה כ_______ שנים נהג הבעל לבגוד בתובעת עם נשים אחרות, ליתר דיוק היו תקופות של שנים שבהם ניהל הנתבע חיים כפולים לחלוטין כאשר בנוסף לתובעת החזיק מאהבת באופן קבוע.

4.
די אם נזכיר את מאהבותיו _________ עימן ניהל הנתבע רומנים מתמשכים.


יודגש כי הרומן עם ___________ מתמשך אף בימים אלה ממש ולתובעת ראיות טובות לכך אשר יוצגו במהלך המשפט.

5.
התנהגותו הנלוזה הנ"ל של הבעל גרמה למשברים תכופים בחיי הנישואין והתובעת ידעה אף משבר נפשי חמור נוכח הנ"ל.

6.
הנתבע לא הכחיש את אהבותיו וכל פעם שנתפס, על-ידי התובעת כבוגד בה, היה מתחנן ומתרפס בפניה שתמחל לו תוך הבטחות מטעמו כי יחדל מהתנהגותו זו אשר הוגדרה על ידו כחולנית.

7.
התובעת ניסתה במהלך השנים ליתן סיכוי לחיי נישואיהם. ברם, בכל פעם היה סיכוי זה הולך ומתנפץ על פניה לנוכח חזרה של הנתבע לשוב ולבגוד בה ובעצם התנהגויותיו הנ"ל הכריז הנתבע "מלחמה" על חיי נישואיו עם התובעת.

8.
על התקופה הנ"ל ועל מעלליו של הנתבע יש לתובעת אין ספור סיפורים ותקצר היריעה מלפרטם והתובעת שומרת לעצמה את הזכות להעלותן בפני בית-הדין בעל-פה למקרה הצורך בליווי הסברים, תמלילים וקלטות וכו'.

9.
על כל פנים, לנוכח התנהגויותיו הנ"ל של הנתבע הגיעו חיי נישואיהם לקיצם, החליטו הצדדים וגמרו אומר בליבם להתגרש ואף ערכו ביניהם הסכם גירושין בכתב-יד עליו חתמו ביום _________.


מצ"ב עותק ההסכם ומסומן "א" כחלק בלתי-נפרד מכתב תביעה זה.

נספח "א"

10.
בהסכם הגירושין לא הזכירו הצדדים כלל מה יעלה בגורל הכספים המשותפים שחסכו וכו' והיה ברור ומוסכם על דעתם כי בכספים אלו הם חולקים שווה בשווה.

11.
על-אף ההסכמה הנ"ל דאג הנתבע ביום _________ להעביר סך של ___________ ש"ח, כספים של תוכנית חיסכון משותפת לצדדים אשר היו בחשבונם המשותף, לחשבון בנק חדש על-שם הנתבע בלבד שפתח הוא באותו סניף בנק.

12.
הברחת כספים זו על ידי הנתבע היתה מעילת מעל של ממש בתובעת והדליקה נורה אדומה אצלה שכן גדל חששה כי הנתבע יבריח רכוש וכספים נוספים המגיעים לה ואשר-על-כן פנתה היא לבית-הדין בבקשה למתן צו עיקול זמני על כספים ותוכניות חיסכון על-שם הצדדים ו/או על-שם הצדדים וילדיהם על-מנת להבטיח את חלקה באותם כספים וזכויות.

13.
כב' בית-הדין נעתר לבקשה ונתן צו עיקול כמבוקש.

14.
לצדדים היה קבוע מועד לדיון לאישור ההסכם ליום _______________ אולם דיון זה נדחה לאחר שהנתבע לא הופיע לדיון בטענה כי היה חולה, מה שמוכחש כליל על-ידי התובעת אשר ראתה אותו ערב הדיון בריא לחלוטין, ולצדדים נקבע מועד חדש לאישור הסכם הגירושין ליום _________.

15.
על כל פנים, בדיון הנדחה שהתקיים בפני כב' בית-הדין ביום ___________ הכריז הנתבע כי הינו חוזר בו מן ההסכם וכן הכריז כי חפץ הוא בשלום בית.

16.
אין כל ספק כי אמירתו זו של הבעל לכב' בית-הדין נאמרה מטעמים טקטיים בלבד ואין בה כל ממש שכן הצדדים אינם חיים חיי אישות זה מספר חודשים ואין כל עתיד ביניהם ובית-הדין עצמו אף התרשם כי אין הבעל מבקש שלום בית בתום-לב.

17.
 לתובעת לא נותר איפוא אלא להגיש תובענה זו לכב' בית-הדין שבה יתבקש כב' בית-הדין לפסוק כי הנתבע הינו מורד אשר פרשיותיו עם נשים אחרות מהוות סכנה של חיים ממש עבורה נוכח העובדה כי יכולה היא להדבק ממנו במחלות ממחלות שונות נוכח מגעיו המיניים עם נשים זרות ולכך אין היא מסכימה ליתן יד.

18.
התובעת תטען כי הנתבע מאוס עליה וכי הינו מהווה איום של ממש על חייה לנוכח התהוללותו עם נשים אחרות ואין היא חפצה לחיות עימו ובמחיצתו של נואף זה.

19.
כב' בית-הדין יתבקש להורות כי העיקולים שהוטלו על זכויות וכספים של הצדדים ישארו בעינם עד להכרעה בתביעת האישה לגירושין.

20.
לבית-הדין הנכבד הסמכות המקומית והעניינית לדון בתביעה.

21.
אשר-על-כן, מתבקש כב' בית-הדין לזמן הנתבע לדין ולחייבו כדלקמן:


1. ליתן ג"פ לתובעת.


2. לחייבו בהוצאות משפט ושכר-טרחת עורך-דין.




__________________



משרד עורכי-דין  _______



__________, עו"ד




בא-כוח התובעת

